Pansage, Pokémon Kethèk Suket, awujud kethèk warna krèm-ijo. Pansage nduwéni mripat ireng bunder, kuping gedhé kang jeroné warna ijo padhang, lan irung cilik ireng. Ing dhuwur sirahé ana tuwuhan sing wujudé kaya brokoli. Sapérangan rai, pérangan awak sing dhuwur, lan tangané nduwé warna krèm. Uga, tangané kaya ora nduwé driji, namung jempol. Pérangan awak sing ngisor nganti sikilé warnané ijo. Sikilé ukurané cilik. Ujung buntuté ana godhong loro. Pansage urip ing jeroning alas. Pansage gaweané golèk woh béri kanggo didum karo kancané.